Diari Oficial de la Generalitat Valenciana


Sumari del DOGV 8429, del 22-11-2018 (2018/10147)

ORDRE 22/2018, de 12 de novembre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al cos auxiliar de l'Administració, escala auxiliar de gestió, C2-01-01, sector administració general, torn de promoció interna i torn de promoció interna de persones amb diversitat funcional, convocatòria 41/16, corresponent a l'oferta d'ocupació pública de 2016 per al personal de l'Administració de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8429

Data del DOGV
:   22-11-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/10047


Data del document
:   12-11-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Ordre

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

ORDRE 22/2018, de 12 de novembre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al cos auxiliar de l'Administració, escala auxiliar de gestió, C2-01-01, sector administració general, torn de promoció interna i torn de promoció interna de persones amb diversitat funcional, convocatòria 41/16, corresponent a l'oferta d'ocupació pública de 2016 per al personal de l'Administració de la Generalitat. [2018/10417]  
El Decret 96/2016, de 4 d'agost, del Consell, pel qual s'aprova l'oferta d'ocupació pública de 2016 per a l'Administració de la Generalitat, conté 115 places corresponents a llocs de treball del cos auxiliar de l'administració, escala auxiliar de gestió, C2-01-01, sector administració general, torn de promoció interna i torn de promoció interna per a persones amb diversitat funcional.  
  
De conformitat amb el que s'estableix en aquest Decret 96/2016, en exercici de les atribucions previstes en l'article 9.1.i de la Llei 10/2010, de 9 de juliol, d'ordenació i gestió de la funció pública valenciana (d'ara endavant, LOGFPV) i vista la proposta de la Direcció General de Funció Pública,  
  
  
ORDENE  
  
Primer  
Convocar proves selectives d'accés al cos auxiliar de l'administració, escala auxiliar de gestió, C2-01-01, sector administració general, pels torns de promoció interna i promoció interna per a persones amb diversitat funcional, pel sistema de concurs oposició per a cobrir 115 llocs de treball.  
  
Segon  
Les proves selectives es regiran pel que estableixen el Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic; la LOGFPV; el Decret 3/2017, de 13 de gener, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; la resta de normativa de desenvolupament i pel que disposen les següents:  
  
Bases de la convocatòria  
  
1. Objecte de la convocatòria  
1.1. La present convocatòria té per objecte la selecció de personal, mitjançant el sistema de concurs oposició, per a cobrir 115 llocs de treball del cos auxiliar de l'administració, escala auxiliar de gestió, C2-01-01, sector administració general pel torn de promoció interna en dues modalitats: horitzontal i mixta, de les quals únicament es podrà optar a una d'aquestes.  
D'acord amb el que indica el Decret 96/2016, els 115 llocs de treball es distribueixen de la manera següent:  
- Per al torn de promoció interna: 104 llocs  
- Per al torn de promoció interna per a persones amb diversitat funcional: 11 llocs.  
Només es podrà optar a un dels torns convocats. Serà motiu d'exclusió la presentació de sol·licituds als dos torns.  
1.2. Els llocs de treball que queden sense cobrir pel torn de persones de promoció interna s'acumularan als del torn de promoció interna per a persones amb diversitat funcional i viceversa.  
  
2. Condicions generals de les persones aspirants  
Les persones aspirants hauran de tindre, a més de les condicions previstes en l'article 56 del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic, els requisits següents:  
2.1. Ser personal funcionari de carrera de l'Administració de la Generalitat dels cossos als quals es fa referència en el present apartat per a cadascuna de les modalitats, i haver prestat serveis efectius durant almenys dos anys com a personal funcionari de carrera en el cos o escala des del qual s'accedeix, tal com estableix l'article 119.3 de la LOGFPV.  
Les modalitats d'accés a la promoció interna tindran en cada cas, la procedència següent:  
- Promoció interna horitzontal: personal funcionari de carrera que pertanga a un altre cos o escala del mateix subgrup de classificació professional (qualsevol subgrup C2 de l'annex 1 de la LOGFPV). No podrà participar en aquest procés selectiu el personal que ja tinga la condició de funcionari de carrera del cos C2-01-01.  
- Promoció interna mixta: personal funcionari de carrera que pertanga a qualsevol agrupació professional funcionarial de l'annex 1 de la LOGFPV.  
2.1.1. Capacitat: posseir les capacitats i aptituds físiques i psíquiques que siguen necessàries per a l'exercici de les funcions o tasques pròpies dels llocs convocats.  
2.1.2. Habilitació: no haver sigut separada o separat o haver-se revocat el seu nomenament com a personal funcionari interí, amb caràcter ferm mitjançant procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. En el cas de personal laboral, no trobar-se inhabilitat per sentència ferma o com a conseqüència d'haver sigut acomiadat disciplinàriament de forma procedent per a exercir funcions similars a les pròpies de la categoria professional a la qual es pretén accedir.  
  
2.2. Titulació: estar en possessió del títol de graduat en Educació Secundària Obligatòria o equivalent (d'acord amb la taula de l'annex IV) o complides les condicions per a obtindre'l abans de la finalització del termini de presentació de sol·licituds i disposar del certificat que ho acredite.  
Les persones aspirants amb titulacions obtingudes a l'estranger hauran d'estar en possessió de la corresponent credencial d'homologació o, si escau, del corresponent certificat d'equivalència. Aquest requisit no serà aplicable a les persones aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret de la Unió Europea.  
2.3. Podran optar al torn de persones amb diversitat funcional els que, complint els requisits anteriors, posseïsquen una diversitat funcional de grau igual o superior al 33 % i que ho formulen expressament en la sol·licitud de participació.  
2.4. Les condicions per a l'admissió a les proves s'hauran de tindre en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.  
2.5. L'Administració podrà requerir, a les persones aspirants que no hagen autoritzat la consulta de les seues dades, tots aquells documents que acrediten la veracitat dels requisits exigits per a la seua participació. Si els requisits no foren acreditats en el termini de 10 dies hàbils següents a la notificació del requeriment, la persona aspirant podrà quedar exclosa del procés selectiu.  
  
3. Persones aspirants amb diversitat funcional  
3.1. L'òrgan tècnic de selecció (d'ara endavant OTS) establirà, per a les persones amb diversitat funcional que així ho sol·liciten, les adaptacions necessàries per a la realització de les proves. A aquest efecte, les persones interessades hauran de formular la petició corresponent en la sol·licitud de participació en el present concurs oposició, en la forma que s'indica en la base 4.3.1 de la present convocatòria.  
3.2. Si, en el desenvolupament del procés selectiu se suscitaren dubtes raonables respecte de la compatibilitat funcional d'una persona admesa, l'OTS podrà sol·licitar el corresponent dictamen de la Comissió d'Estudi de la Diversitat Funcional, i en aquest cas, aquella podrà participar condicionalment i quedaria en suspens la resolució definitiva sobre la seua admissió o exclusió fins a la recepció del dictamen.  
  
  
4. Forma i termini de presentació de sol·licituds  
4.1. El termini per a la presentació de sol·licituds serà de 20 dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.  
4.2. Les sol·licituds es presentaran, d'acord amb el que s'estableix en l'article 14 del Decret 3/2017, utilitzant qualsevol dels mitjans següents:  
I. Preferentment, es presentarà la sol·licitud per via electrònica, per a això és necessari estar registrat per a l'ús del sistema d'identificació i signatura electrònica Hu@ou o posseir un certificat digital de signatura electrònica, o DNle, tal com es recull en l'annex V de la present convocatòria.  
La presentació electrònica requerirà el compliment successiu dels passos següents:  
- L'emplenament i inscripció en línia  
- El pagament electrònic de taxes.  
- El registre electrònic de la sol·licitud.  
A aquest efecte, s'emplenarà el formulari habilitat en la seu electrònica de la Generalitat, https://sede.gva.es (Cercador d'Ocupació Pública, Descripció: "41/16", tramitar amb certificat) i es realitzarà el pagament telemàtic de la taxa que es fixa en la base 5 de la present convocatòria.  
  
No s'admetran i, conseqüentment, quedaran excloses del procés selectiu, aquelles persones que, havent abonat la taxa, no hagen registrat la sol·licitud electrònicament.  
II. Només quan no fora possible presentar la sol·licitud de manera electrònica, podrà efectuar-se de forma presencial, emplenant el model que es troba disponible en la seu electrònica de la Generalitat, https://sede.gva.es (Cercador d'Ocupació Pública, Descripció: "41/16" (Taxa 9841).  
Una vegada emplenat l'imprés s'imprimirà i es procedirà a abonar la taxa que es determina en la base 5 de la present convocatòria, acudint a qualsevol de les entitats bancàries col·laboradores que hi consten. El pagament s'acreditarà mitjançant la certificació mecànica efectuada en la sol·licitud per l'entitat on es realitze l'ingrés o en defecte d'això, segell i signatura.  
Posteriorment, es presentarà en el registre de qualsevol de les oficines públiques que s'esmenten en l'annex III, o en la forma prevista en l'article 16 de la Llei 39/2015, d'1 d'octubre, del procediment administratiu comú de les administracions públiques.  
4.3. Les persones aspirants, en l'emplenament de la seua sol·licitud, hauran d'observar les prescripcions següents:  
4.3.1. Les persones amb diversitat funcional hauran d'indicar el tipus de diversitat funcional que posseeixen, assenyalant el que procedisca en cada cas, segons siga: (F) Física,  
(P) Psíquica, (S) Sensorial (apartat 27).  
A més, en el supòsit de requerir mesures d'adaptació per a la realització de l'exercici, hauran de fer-ho constar en l'apartat 28 de la sol·licitud i indicar les que necessite de les que s'esmenten (apartat 29), que són les següents:  
1. Eliminació de barreres arquitectòniques i taula adaptada a la cadira de rodes.  
2. Ampliació del temps de durada de la prova. Per a l'admissió i aplicació d'aquesta mesura d'adaptació, les persones aspirants hauran d'adjuntar obligatòriament, certificat expedit per l'òrgan oficial competent que especifique: diagnòstic i el temps (nombre de minuts) d'ampliació que sol·licita.  
3. Augment de la grandària dels caràcters del qüestionari, per dificultat de visió.  
4. Necessitat d'intèrpret, a causa de sordesa.  
5. Sistema braille d'escriptura o ajuda d'una persona per ceguesa.  
  
6. D'altres, especificant-ne quines en la casella corresponent.  
4.3.2 Els que sol·liciten mesures d'adaptació hauran d'aportar l'informe sobre adaptació de prova selectiva (temps i/o mitjans), expedit pel Centre d'Avaluació de Persones amb Diversitat Funcional de la Direcció Territorial de la província corresponent juntament amb la sol·licitud o, si escau, en el termini dels 10 dies hàbils següents de la publicació de la llista provisional de persones aspirants admeses i excloses.  
4.3.3. La modalitat de promoció interna per la qual s'opta, s'indicarà marcant la casella corresponent de l'apartat Dades addicionals 1 (apartat 30), d'acord amb la classificació següent:  
- Casella 1. Promoció interna horitzontal  
- Casella 2. Promoció interna mixta  
  
5. Drets d'examen i forma de pagament  
5.1. Els drets d'examen seran de 10 euros.  
5.1.2. Exempcions. Estan exempts del pagament de la taxa:  
a) Les persones amb un grau de diversitat funcional igual o superior al 33 % (apartat 33.1).  
b) Les persones que siguen membres d'una família nombrosa de categoria especial o d'una família monoparental de categoria especial (apartat 33.2).  
c) Les dones que siguen víctimes d'actes de violència sobre la dona i que acrediten aquesta condició mitjançant qualsevol dels mitjans de prova previstos en els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana, així com les persones que es troben en situació d'exclusió social i l'òrgan competent en matèria de benestar social de l'ajuntament de residència ho acredite (casella D'altres/apartat 33.3).  
5.1.3. Bonificacions:  
a) Les persones membres d'una família nombrosa de categoria general o d'una família monoparental de categoria general gaudiran d'una bonificació del cinquanta per cent de la quota íntegra (apartat 34).  
b) En el cas que la presentació de la sol·licitud de participació en les proves es realitze per mitjans telemàtics es gaudirà d'una bonificació del deu per cent de la quota íntegra, acumulable a la fixada en la lletra anterior.  
5.2. El pagament de la taxa s'efectuarà de la forma indicada en la base 4.2 en funció de la modalitat de presentació.  
5.3. L'abonament de la taxa es justificarà:  
- Quan es realitze mitjançant ingrés en una entitat bancària col·laboradora, haurà de constar que s'ha realitzat el corresponent pagament mitjançant la validació per l'entitat en l'imprés de sol·licitud presencial -model 046 o sol·licitud-, a través de certificació mecànica, o en defecte d'això segell i signatura d'aquella, llevat que concórrega alguna de les causes d'exempció establides en la base 5.1.2 i es faça constar en l'imprés esmentat.  
- Si l'ingrés de la taxa es realitza utilitzant un caixer automàtic, mitjançant la lectura del codi de barres, s'haurà d'aportar juntament amb la sol·licitud, el justificant de pagament emés per l'entitat bancària.  
5.3. En cap cas, el pagament de la taxa eximirà del tràmit de presentació i registre de la sol·licitud electrònica o presencial davant l'Administració pública. A més, en el supòsit d'utilitzar la modalitat presencial prevista en la base 4.2, aquest tràmit es realitzarà, en tot cas, dins del termini previst en la base 4.1.  
Excepcionalment, si per problemes tècnics o informàtics degudament acreditats, fora impossible registrar electrònicament la sol·licitud, una vegada emplenada i abonades les taxes, la persona aspirant haurà de presentar còpia del justificant del pagament de les taxes acompanyada del model 046 a què es refereix la base 4.2 apartat II, dins del termini previst en la base 4.1.  
La falta de la justificació del pagament dels drets d'examen o de presentació dins del termini i en la forma escaient en el registre corresponent determinarà l'exclusió de la persona aspirant.  
5.5. Procedirà la devolució de les taxes per drets d'examen únicament en els supòsits i a través dels procediments previstos en l'article 1.2-6 de la Llei 20/2017, de 28 de desembre, de la Generalitat, de taxes.  
  
  
6. Admissió de les persones aspirants  
6.1. Les persones aspirants queden vinculades a les dades que hagen fet constar en les sol·licituds i podran únicament demanar la seua modificació mitjançant un escrit motivat, dins del termini establit en la base 4.1 per a la presentació de sol·licituds.  
6.2. Acabat el termini de presentació de sol·licituds, i amb la verificació prèvia que s'ha realitzat el pagament dels drets d'examen, la Direcció General de Funció Pública dictarà resolució, que es publicarà en el Diari Oficial de la Generalitat Valenciana que contindrà la relació provisional de persones admeses i excloses a la realització de les proves per cadascun dels torns.  
6.3. Les persones aspirants podran, en el cas d'error o exclusió, esmenar els defectes en què hagen incorregut en la seua sol·licitud o realitzar les al·legacions que tinguen per convenient, en el termini de 10 dies hàbils, comptats a partir de l'endemà de la publicació de la relació provisional de persones admeses i excloses, d'acord amb el que s'estableix en l'article 68 de la Llei 39/2015, d'1 d'octubre, del procediment administratiu comú de les administracions públiques.  
6.4. En qualsevol cas, a fi d'evitar errors i, en el supòsit de produir-se, procedir a la seua esmena dins del termini i en la forma escaient, les persones aspirants comprovaran, que no consten recollides en la relació provisional de persones excloses i, a més, que les seues dades personals, torn triat i altres circumstàncies, consten correctament consignades en les relacions de persones admeses.  
6.5. Transcorregut el termini anterior, vistes les al·legacions i esmenats els defectes, si calguera, es dictarà resolució que elevarà a definitiva la relació de persones admeses i excloses a la realització de les proves per a cadascun dels torns que es publicarà en el Diari Oficial de la Generalitat Valenciana.  
6.6. En la resolució mitjançant la qual es faça pública la relació definitiva de persones admeses a la realització de les proves s'establirà, almenys amb 15 dies d'antelació, la data, el lloc de realització i l'hora de començament de les proves, així com l'ordre de crida de les persones admeses que s'iniciarà en la lletra B, d'acord amb el resultat del sorteig celebrat el dia 10 d'abril de 2017 (DOGV 8034, 08.05.2017).  
  
  
7. Proves selectives  
7.1. El procediment de selecció serà el de concurs oposició i constarà de dues fases obligatòries: una d'oposició, de caràcter eliminatori, i una altra de concurs, de caràcter obligatori.  
7.2. Desenvolupament de la fase d'oposició:  
L'oposició constarà d'un exercici obligatori i eliminatori que consistirà a contestar, per escrit, un qüestionari de 75 preguntes, sobre les matèries recollides en l'annex 1, amb quatre respostes alternatives de les quals només una serà la correcta.  
El temps de realització de l'examen serà determinat prèviament per l'OTS i en cap cas serà inferior a 50 segons per pregunta.  
7.3. Qualificació:  
La puntuació màxima a obtindre en la fase d'oposició serà de 65 punts.  
El nivell de coneixements mínims exigits per a aconseguir la qualificació d'apte en l'exercici serà contestar el 50 % de respostes correctes netes. Les contestacions errònies es valoraran negativament amb una penalització equivalent a un terç del valor de cada contestació correcta i les contestacions en blanc ni puntuen ni penalitzen. La fórmula de correcció serà:  
Respostes correctes netes = nre. d'encerts - (nre. d'errors/3).  
7.4. Qualificació final de la fase d'oposició:  
Per a superar la fase d'oposició serà necessari obtindre un mínim de 32,5 punts, d'acord amb el que es disposa en la base 7.3.  
7.5. Fase de concurs:  
Només podran participar en la fase de concurs les persones que hagen superat la fase d'oposició.  
En aquesta fase, només podran ser valorats els mèrits al·legats per les persones participants obtinguts abans de la data de finalització del termini de presentació d'instàncies.  
La puntuació màxima en la fase de concurs serà de 35 punts distribuïts en la forma que es determina en el barem que consta en l'annex II.  
  
7.6. Puntuació final del concurs oposició:  
La puntuació final del concurs oposició s'obtindrà sumant la puntuació obtinguda en ambdues fases.  
A continuació es configuraran dues llistes corresponents al torn d'accés de promoció interna i al torn d'accés de promoció interna per a persones amb diversitat funcional, ordenades per puntuació de major a menor que s'interromprà quan el nombre de persones hi incloses coincidisca amb el nombre de llocs convocats, per cada torn, tenint en compte el que es disposa en la base 1.2. Aquestes constituiran la llista definitiva de persones aprovades per cada torn.  
7.7. Els empats que es produïsquen entre aspirants es dirimiran de la manera següent: en primer lloc, es tindrà en compte la major puntuació obtinguda en la fase d'oposició i si persisteix l'empat, aquest es dirimirà per la major puntuació obtinguda en els diferents apartats del barem del concurs, pel mateix ordre en el qual figuren esmentats en aquell.  
Si persisteix l'empat, es resoldrà a favor de la persona amb diversitat funcional i, si l'empat es produïra entre aquestes persones, es triarà la que tinga acreditat un major percentatge de discapacitat.  
Si amb tot, l'empat es mantinguera, però ho fora entre persones de diferent sexe, es dirimirà a favor del sexe femení quan aquest es trobe infrarepresentat dins del col·lectiu de persones que formen part del cos auxiliar de l'administració, escala auxiliar de gestió, C2-01-01, en la data de publicació de la present convocatòria.  
  
Finalment, si perdura l'empat, aquest es resoldrà triant per l'ordre alfabètic del primer cognom de les persones aspirants empatades, i el citat ordre s'iniciarà per la lletra B, d'acord amb el resultat del sorteig celebrat el dia 10 d'abril de 2017 (DOGV 8034, 08.05.2017).  
  
  
8. Desenvolupament de les proves selectives  
8.1. L'exercici es realitzarà en el lloc, data i hora que s'establisca en la resolució a què es refereix la base 6.6 de la present convocatòria.  
  
8.2. Les persones admeses seran convocades per a la seua realització en crida única i perdran el dret quan es personen en els llocs de celebració una vegada iniciades les proves o, per la inassistència a aquestes, encara que siga per causes justificades.  
Així mateix, si alguna de les aspirants no poguera completar el procés selectiu a causa d'embaràs de risc o part, degudament acreditat, la seua situació quedarà condicionada a la finalització d'aquest i a la superació de les fases que hagen quedat ajornades, i no podran demorar-se aquestes de manera que es menyscabe el dret de la resta de les persones aspirants a una resolució del procés ajustada a temps raonables, la qual cosa haurà de ser valorada per l'OTS i, en tot cas, la realització d'aquestes tindrà lloc abans de la publicació de la llista d'aspirants que han superat el procés selectiu. Idèntica previsió serà d'aplicació a les víctimes de violència de gènere quan acrediten degudament que no poden assistir per motius de seguretat.  
Les persones aspirants hauran d'observar en tot moment les instruccions de l'OTS o del personal ajudant o assessor durant la realització de les proves, a fi del desenvolupament adequat d'aquestes. Qualsevol alteració en el normal desenvolupament de les proves per part d'una persona aspirant quedarà reflectida en l'acta corresponent i aquesta persona aspirant podrà continuar el desenvolupament de l'exercici amb caràcter condicional fins que l'OTS resolga sobre l'incident.  
Abans de l'inici de cada exercici i sempre que s'estime convenient durant el seu desenvolupament, les persones integrants de l'OTS, el personal ajudant o assessor comprovaran la identitat de les persones admeses mitjançant la presentació del DNI, NIE, del passaport o del permís de conduir emés a Espanya, sense que per a aquest efecte siguen vàlides les fotocòpies compulsades d'aquests documents.  
8.3. Durant el desenvolupament del procés selectiu, l'OTS prendrà les mesures que siguen necessàries per a garantir l'anonimat en la valoració de les proves, i seran anul·lats tots aquells exercicis que contingueren alguna marca que poguera identificar-ne l'autoria.  
  
9. Publicitat de les llistes  
9.1. En el termini màxim de 3 dies, comptats des de l'acabament de la prova, l'OTS farà públiques les plantilles amb les respostes correctes. Les al·legacions s'hi hauran de presentar en el termini de 5 dies hàbils des de la publicació de les plantilles, a través dels mitjans electrònics que s'hi especifiquen.  
Una vegada resoltes per l'OTS les possibles al·legacions, es publicarà la llista de persones que han superat la prova, que comprendrà: la qualificació final de la fase d'oposició en cadascun dels torns per ordre de puntuació i que han de passar a la fase de concurs, amb expressió del seu nom, cognoms, document d'identitat degudament anonimitzat, el torn d'accés i la puntuació obtinguda.  
S'entendrà que han superat la prova, únicament els que hagen obtingut la puntuació mínima exigida per a superar l'exercici segons el que es disposa en la base 7.  
9.2. A les persones incloses en la citada llista, se'ls concedirà un termini de 10 dies hàbils perquè presenten, obligatòriament, un currículum acompanyat de tots aquells documents acreditatius dels mèrits assenyalats en l'annex II, degudament compulsats. Si els mèrits que s'al·leguen ja constaren en el Registre de Personal de la Generalitat, únicament serà necessari citar-los en el currículum, sense aportar els documents corresponents. Únicament es valoraran els mèrits al·legats en el currículum.  
  
9.3. Baremats els mèrits, l'OTS ordenarà publicar les llistes provisionals de persones aspirants amb la puntuació obtinguda en la fase de concurs per cadascun dels torns, desglossada en els diferents apartats del barem, i els concedirà un termini de 5 dies hàbils per a formular al·legacions a través del mitjà electrònic que s'hi especifique.  
9.4. Resoltes les possibles reclamacions, l'OTS, mitjançant anunci, publicarà les llistes definitives amb la puntuació obtinguda en la fase de concurs, desglossada en els diferents apartats del barem, i aquesta publicació servirà de notificació a les persones interessades, així com la relació definitiva de persones aprovades en cadascun dels torns pel seu ordre de puntuació final d'acord amb el que indica la base 7.6.  
En cap cas, l'OTS podrà declarar que han aprovat el procés selectiu un nombre superior al de llocs de treball convocats, atés el que preveuen la base 1 i 10 de la present convocatòria.  
  
  
10. Relació definitiva i presentació de documents  
10.1. L'OTS elevarà a la Conselleria de Justícia, Administració Pública, Reformes Democràtiques i Llibertats Públiques per a la seua publicació en el Diari Oficial de la Generalitat Valenciana la relació definitiva de persones aprovades, per ordre de puntuació final, perquè en el termini de 20 dies hàbils comptats des de l'endemà de la publicació aporten en la Direcció General de Funció Pública, els documents següents, sempre que no consten ja inscrits en el Registre de Personal de la Generalitat:  
10.1.1. Fotocòpia compulsada del títol acadèmic exigible segons el que s'estableix en la base 2.2 de la convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, fotocòpia compulsada de la credencial que acredite l'homologació que corresponga o, si escau, del certificat d'equivalència corresponent.  
10.1.2. Declaració jurada de no haver sigut separada o separat, o haver-se revocat el seu nomenament com a personal funcionari interí, amb caràcter ferm mitjançant procediment disciplinari de cap Administració pública o òrgan constitucional o estatutari, ni trobar-se inhabilitada o inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. En el cas del personal laboral, no trobar-se inhabilitat per sentència ferma o com a conseqüència d'haver sigut acomiadat disciplinàriament de forma procedent per a exercir funcions similars a les pròpies de la categoria professional a la qual es pretén accedir. Si es tracta de persones nacionals d'altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu estat l'accés a l'ocupació pública.  
10.1.3. Certificat mèdic acreditatiu de posseir la capacitat física i psíquica necessària per a l'exercici de les funcions pròpies dels llocs de treball oferits.  
10.1.4. Segons el que preceptua l'article 20 del Decret 3/2017, de 13 de gener, pel qual s'aprova el Reglament de selecció, provisió de llocs de treball i mobilitat del personal de la Funció Pública Valenciana, els que superen les proves selectives acreditaran els seus coneixements de valencià en el corresponent Grau Elemental o B1, mitjançant certificat expedit o homologat per la Junta Qualificadora de Coneixements de Valencià.  
El personal que no puga acreditar aquests coneixements haurà de realitzar l'exercici específic que es convoque i, si no el superen, assistir als cursos de perfeccionament que a aquest efecte s'organitzen.  
10.2. Les persones que superen les proves selectives pel torn de persones amb diversitat funcional hauran de presentar, a més dels documents anteriors, la fotocòpia compulsada de la certificació de la conselleria competent o òrgans competents d'altres administracions públiques que acredite discapacitat igual o superior al 33 %, així com l'informe de compatibilitat per a l'exercici de les tasques i funcions del lloc.  
  
10.3. Les persones que superen les proves selectives i que van sol·licitar una de les exempcions establides en la base 5.1.2 o la bonificació prevista en la base 5.1.3.a, hauran de presentar fotocòpia compulsada dels documents acreditatius que concorren en aquestes les circumstàncies procedents, en cada cas, per a l'aplicació d'aquella exempció o bonificació.  
10.4. Les persones aspirants seleccionades que, dins del termini indicat i excepte casos de força major, no presentaren la documentació acreditativa o d'aquesta es deduïra que no tenen algun dels requisits exigits en les bases d'aquesta convocatòria no podran ser nomenades com a personal funcionari de l'Administració de la Generalitat, en els llocs convocats, sense perjudici de la responsabilitat en què pogueren haver incorregut per falsedat en les seues sol·licituds de participació.  
10.5. No obstant el que s'ha disposat en els apartats anteriors, d'acord amb el que s'estableix en l'article 28 de la Llei 39/2015, l'òrgan gestor del procés selectiu podrà accedir a les bases de dades de les administracions públiques, exclusivament a l'efecte de verificar les dades relatives a la condició de personal amb diversitat funcional, família nombrosa, titulació acadèmica i certificat expedit per la JQCV, llevat que l'interessat manifeste expressament que no presta el seu consentiment marcant per a això la casella continguda en el formulari de la sol·licitud.  
  
11. Nomenament de personal funcionari de carrera  
Transcorregut el termini de presentació de la documentació es dictarà resolució, que es publicarà en el Diari Oficial de la Generalitat Valenciana, i es procedirà al nomenament com a personal funcionari de carrera del cos auxiliar de l'administració, escala auxiliar de gestió, C2-01-01, a les persones aprovades a què es refereix la base 9.4, amb l'adjudicació prèvia d'un lloc de treball d'acord amb la puntuació obtinguda.  
Amb la finalitat d'assegurar la cobertura de les places convocades, quan es produïsquen renúncies de les persones seleccionades, abans del seu nomenament o presa de possessió, l'òrgan convocant podrà requerir de l'OTS la relació complementària de les persones que seguisquen a les proposades per al seu possible nomenament com a personal funcionari de carrera.  
  
12. Òrgans tècnics de selecció  
12.1. L'OTS de la convocatòria estarà format per: president/a, secretari/secretària i tres vocals, i s'haurà de designar el mateix nombre de suplents.  
12.2. La relació nominal de les persones que integren l'OTS serà publicada amb una antelació mínima d'un mes a la data de començament de les proves, mitjançant la resolució que es publicarà en el Diari Oficial de la Generalitat Valenciana.  
12.3. L'OTS podrà sol·licitar la designació de personal col·laborador de caràcter administratiu o tècnic i/o personal assessor especialista que estime oportú per a l'adequada realització de les proves.  
12.4. Correspon a l'OTS exercir les funcions relatives a la determinació concreta del contingut de les proves i a la qualificació de les persones aspirants, tant en la fase de l'oposició com en la de concurs, així com, en general, adoptar totes les mesures que calguen amb vista al desenvolupament correcte de les proves selectives.  
12.5. Les persones integrants de l'OTS, així com el personal assessor, s'hauran d'abstindre i podran ser recusades per les persones interessades quan concórreguen en aquests circumstàncies de les previstes en els articles 23 i 24 de la Llei 40/2015, d'1 d'octubre, de règim jurídic del sector públic.  
Així mateix, s'hauran d'abstindre les persones integrants de l'OTS que hagueren realitzat tasques de preparació de persones aspirants en els cinc anys anteriors a la publicació d'aquesta convocatòria.  
12.6. A l'efecte de comunicacions i de qualssevol altra incidència l'OTS tindrà la seua seu en la Direcció General de Funció Pública (c/ de la Democràcia, 77, torre 4, 46855 València).  
12.7. L'OTS a l'efecte de gratificacions i indemnitzacions es regirà pel que es disposa en el Decret 24/1997 d'11 de febrer.  
12.8. El funcionament de l'Òrgan Tècnic de Selecció s'adaptarà al que estableix la Llei 40/2015, d'1 d'octubre, de règim jurídic del sector públic, i la resta de normativa vigent.  
  
13. Publicitat  
Totes les resolucions que dicte l'òrgan competent, així com els acords i/o notes informatives emesos per l'OTS es publicaran en la seu electrònica de la Generalitat (Ocupació Pública) i en la pàgina web de la Direcció General de Funció Pública.  
14. Recursos  
14.1. La present convocatòria i tots els actes administratius que es dicten en el desenvolupament del procés selectiu posen fi a la via administrativa. Contra aquests podrà interposar-se, potestativament, recurs de reposició en el termini d'un mes, comptador des de l'endemà de la seua publicació en el Diari Oficial de la Generalitat Valenciana davant el mateix òrgan que ha dictat l'acte objecte de recurs, d'acord amb el que disposen els articles 123 i 124, de la Llei 39/2015, d'1 d'octubre, del procediment administratiu comú de les administracions públiques o, directament, recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació en el Diari Oficial de la Generalitat Valenciana d'acord amb el que estableixen els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen interposar, si escau, qualsevol altre que estimen procedent.  
14.2. Contra els acords i actes de tràmit de l'OTS, si aquests últims decideixen directament o indirectament el fons de l'assumpte, determinen la impossibilitat de continuar el procediment o produeixen indefensió o perjudici irreparable a drets i interessos legítims, podrà interposar-se recurs d'alçada davant la consellera de Justícia, Administració Pública, Reformes Democràtiques i Llibertats Públiques en el termini d'un mes, a partir de l'endemà de la publicació del corresponent acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 12 de novembre de 2018  
  
La consellera de Justícia, Administració Pública,   
Reformes Democràtiques i Llibertats Públiques,  
GABRIELA BRAVO SANESTANISLAO  
  
  
  
ANNEX I  
  
I. DRET ADMINISTRATIU  
  
1. La Llei 39/2015, d'1 d'octubre, del procediment administratiu comú de les administracions públiques: àmbit d'aplicació i principis generals. La iniciativa legislativa i la potestat per a dictar reglaments i altres disposicions.  
2. La Llei 40/2015, d'1 d'octubre, de règim jurídic del sector públic: disposicions generals, principis d'actuació i funcionament del sector públic.  
3. Els òrgans de les administracions públiques. Principis d'actuació i funcionament. Classes d'òrgans. Òrgans col·legiats. La competència: naturalesa, classes i criteris de delimitació. Les relacions interorgàniques: coordinació i jerarquia. Desconcentració i delegació de competències. Delegació de signatura. Encàrrec de gestió. Advocació.  
  
4. Els interessats en el procediment. L'activitat de les administracions públiques. Normes generals. Termes i terminis.  
5. Les disposicions administratives. Requisits dels actes administratius. Eficàcia dels actes. Nul·litat i anul·labilitat.  
6. Disposicions generals sobre els procediments administratius. Iniciació. Ordenació. Instrucció. Finalització. Execució.  
7. La revisió dels actes en via administrativa. La revisió d'ofici. Recursos administratius.  
8. La potestat sancionadora. Principis. Procediment per a l'exercici de la potestat sancionadora. La responsabilitat patrimonial de l'Administració pública. Procediments. Responsabilitat de les autoritats i personal al seu servei.  
9. Objecte i àmbit d'aplicació de la Llei 9/2017, de 8 de novembre, de contractes del sector públic. Delimitació dels tipus contractuals. Parts del contracte. Objecte, preu i quantia del contracte. Garanties exigibles en la contractació del sector públic. Normes generals de la preparació i adjudicació de contractes per les administracions públiques.  
10. Llei orgànica 3/2007, de 22 de març, per a la igualtat efectiva de dones i homes. Llei orgànica 1/2004, de 28 de desembre, de mesures de protecció integral contra la violència de gènere.  
11. Llei 9/2003, de 2 d'abril, de la Generalitat, per a la igualtat de dones i homes: Igualtat i Administració pública. Institucions de protecció del dret a la igualtat de dones i homes: Principis generals.  
  
  
II. FUNCIÓ PÚBLICA  
  
12. Principis constitucionals en matèria de funció pública recollits en el Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic. Llei 10/2010, de 9 de juliol, de la Generalitat, d'ordenació i gestió de la funció pública valenciana: objecte, principis i àmbit d'aplicació.  
  
13. El personal al servei de les administracions públiques: concepte i classes. Estructuració de l'ocupació pública. Les ofertes públiques d'ocupació, instruments de planificació i ordenació del personal. Ordenació dels llocs de treball. Les relacions de llocs de treball i registres de personal.  
14. Naixement i extinció de la relació de servei en l'Administració de la Generalitat. La selecció, provisió de llocs de treball i la carrera professional del personal al servei del personal de l'Administració de la Generalitat. Adquisició i pèrdua de la condició del personal empleat públic.  
15. Les condicions de treball del personal al servei de l'administració de la Generalitat. Normativa reguladora. Règim retributiu del personal en l'Administració de la Generalitat.  
16. Situacions administratives dels funcionaris al servei de la Generalitat. Drets i deures dels funcionaris públics de la Generalitat.  
  
17. Règim d'incompatibilitats del personal empleat públic. Responsabilitat dels funcionaris públics. Règim disciplinari.  
  
III. GESTIÓ FINANCERA  
  
18. La hisenda pública valenciana: principis i règim jurídic. El pressupost de la Generalitat Valenciana: concepte i contingut. Regulació jurídica. L'estabilitat pressupostària. L'estructura pressupostària. L'elaboració del pressupost: procediment i remissió a les Corts. Tramitació i aprovació. Execució i liquidació. La pròrroga del pressupost.  
  
  
IV. INFORMÀTICA  
  
19. Windows 7: conceptes bàsics. Finestres: moure-les, dimensionar-les, minimitzar-les, tancar-les, alternar entre finestres obertes, utilitzar quadres de diàleg. Gestió de documents, carpetes i arxius: creació de carpetes, moure, canviar de nom, copiar i eliminar carpetes i arxius.  
20. LibreOffice Writer (1): conceptes bàsics. Format: caràcter, paràgraf i pàgina. Numeració i vinyetes. Enganxament especial, copiar format, cercar i reemplaçar. Idioma, ortografia, revisió de documents i autocorrecció. Tabuladors. Imatges: inserir, definir mesura, posició i ajust.  
21. LibreOffice Writer (II): estils: paràgraf i pàgina. Plantilles. Combinació de correspondència: base de dades Filtre de destinataris. Edició de la plantilla i camps de combinació. Generar correspondència, guardar i imprimir. Taules. Formularis: creació, tipus, guardar com a pdf.  
22. LibreOfficeCalc (I): conceptes bàsics. Edició de cel·les. Fórmules i funcions bàsiques. Referències de cel·la. Formats. Impressió. Gestió de llistes. Importar i exportar dades.  
23. LibreOfficeCalc (II): gràfics. Plantilles. Filtres de dades. Treball amb diverses fulles. Taules dinàmiques. Formularis.  
24. LibreOfficeBase (I): gestió de dades LibreOffice. Estructura i característiques de la base de dades: planificació. Creació de bases de dades amb l'assistent i en vista de disseny. Introducció de dades en vista d'edició.  
25. LibreOfficeBase (II): formularis. Creació de formularis amb l'assistent i en vista de disseny. Modificació de formularis. Creació d'informes.  
  
  
  
ANNEX II  
Barem fase concurs cos administratiu de l'Administració de la Generalitat C2-01-01, sector administració general, torn de promoció interna i torn de promoció interna de persones amb diversitat funcional  
  
En la fase de concurs a què es refereix la base 7.5 de la present convocatòria, la valoració dels mèrits s'efectuarà d'acord amb el barem següent:  
A) Antiguitat: 20 punts.  
Es valorarà a raó de 0,13 punts per cada mes complet de serveis en actiu en les diferents administracions públiques, fins a un màxim de 20 punts. A aquests efectes també es computaran els serveis reconeguts a l'empara del que es disposa en la Llei 70/1978, de 26 de desembre, de reconeixement de serveis previs en l'Administració pública.  
  
B) Formació: màxim 15 punts.  
1. Valencià: màxim 6 punts.  
El coneixement del valencià es valorarà fins a un màxim de 6 punts, amb l'acreditació prèvia d'estar en possessió del corresponent certificat expedit o homologat per la Junta Qualificadora de Coneixements del Valencià, conformement a l'escala següent:  
- Coneixement oral o A2: 1,00 punt.  
- Grau elemental o B1: 2,00 punts.  
- Nivell B2: 3,00 punts.  
- Grau mitjà o C1: 4,00 punts.  
- Grau mitjà o C1+ llenguatge administratiu o llenguatge en els mitjans de comunicació: 5 punts.  
- Grau superior o C2: 6,00 punts.  
La valoració del coneixement del valencià s'efectuarà puntuant exclusivament el nivell més alt obtingut.  
2. Idiomes comunitaris: màxim de 6 punts.  
Es valorarà el coneixement de llengües oficials de la Unió Europea, diferents de la llengua espanyola segons els nivells especificats. S'acreditarà documentalment mitjançant títols, diplomes i certificats expedits per les escoles oficials d'idiomes, per les universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres a la Comunitat Valenciana, tenint en compte les seues modificacions posteriors per ordre de la conselleria competent en matèria d'educació.  
El coneixement de cada idioma comunitari es valorarà fins a un màxim de 3 punts, puntuant per curs o la seua equivalència si es tracta de cicles de l'Escola Oficial d'Idiomes, o de nivells o certificats segons el Marc Europeu Comú de Referència (nivell bàsic, nivell intermedi i nivell avançat), conformement a l'escala que es detalla en la taula adjunta al present punt.  
La valoració del coneixement de l'idioma comunitari s'efectuarà puntuant exclusivament el nivell més alt obtingut en cadascun dels idiomes comunitaris.  
Les equivalències entre els ensenyaments regulats pel Reial decret 967/1988, de 2 de setembre, i les regulades pels reials decrets 944/2003 i 1629/2006, de 29 de desembre (Llei orgànica 2/2006, de 3 de maig) i per la disposició final 1a del Decret 138/2014, de 29 d'agost (Llei orgànica 8/2013, de 9 de desembre), són les que es detallen en la taula adjunta al present punt.  
  
  
  
3. Titulació acadèmica: màxim 6 punts.  
Per la possessió de títols acadèmics oficials iguals o superiors a l'exigit en la convocatòria per a pertànyer al subgrup C2, excloent el necessari per a l'accés, a raó de 3 punts per títol, fins a un màxim de 6 punts.  
4. Formació complementària: màxim 6 punts.  
4.1. Cursos de formació:  
Es valoraran els cursos de formació i perfeccionament, el contingut dels quals estiga relacionat amb el temari especificat en l'Annex I, de durada igual o superior a 15 hores i que hagen sigut cursats per la persona aspirant i que hagen sigut convocats o homologats per qualsevol centre o organisme públic de formació, conformement a la següent escala:  
  
De 100 o més hores: 0,25 punts.  
De 75 o més hores: 0,20 punts.  
De 50 o més hores: 0,15 punts.  
De 25 o més hores: 0,10 punts.  
De 15 o més hores: 0,05 punts.  
En cap cas es puntuaran:  
a) Els cursos de valencià i d'idiomes quan formen part d'una carrera universitària.  
b) Els cursos de doctorat.  
c) Els cursos dels diferents instituts de les universitats quan formen part del pla d'estudis del Centre.  
d) Els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
4.2. Màsters universitaris:  
Es valoraran els màsters universitaris oficials o propis de cada universitat no inclosos en l'apartat titulació, d'acord amb l'escala següent:  
  
a) Per màster de menys de 90 crèdits: 1 punt.  
b) Per màster de 90 o més crèdits: 2 punts.  
La formació complementària es valorarà fins a un màxim de 6 punts.  
En tot cas la puntuació màxima a aconseguir, per formació, no podrà superar els 15 punts.  
  
  
ANNEX III  
Oficines públiques  
  
Alacant  
Direcció Territorial de la Conselleria de Justícia, Administració Pública, Reformes Democràtiques i Llibertats Públiques. Oficina PROP. Rambla Méndez Núñez, 41, 03011 Alacant  
  
Castelló  
Direcció Territorial de Conselleria de Justícia, Administració Pública, Reformes Democràtiques i Llibertats Públiques. Oficina PROP. Carrer Major 78, 12970 Castelló de la Plana  
  
València  
Conselleria de Justícia, Administració Pública, Reformes Democràtiques i Llibertats Públiques. C/ de la Democràcia, 77, torre 4, 46882 València  
  
Oficines Prop  
  
Alacant  
- Alcoi. C. Sant Llorenç, 2, 03866  
€ Alacant. C. Churruca, 29, 03917  
€ Alacant. Rambla de Méndez Núñez, 41, 03028  
€ Benidorm Foietes - Colònia de Madrid, av. de Beniardà, 61, 03568  
€ Elx. Pl. de la Mercé, 5, 03579  
€ Elda. Pl. Constitució 1, 03564  
€ Dénia. Pl. de la Constitució, 10, 03605  
€ Orihuela. C. López Pozas, s/n, - 03869  
€ Torrevieja. C. Germans Bazán, 6, baixos - 03884  
  
Castelló  
- Castelló de la Plana. Germans Bou - av. Germans Bou, 47, 12455  
€ Castelló de la Plana. Casa dels Caragols. C. Major núm. 76, 12668  
€ Castelló de la Plana. Avinguda del Mar. Av. del Mar, 16, 12948  
€ Segorbe. Pl. del Almudín, 1, 12185  
€ Vila-real. C. Josep Ramón Batalla, 38, 12168  
€ Vinaròs - Pl. de Jovellar, 2, 12318  
  
València  
- Alzira. Pl. Casassus, 1, 46677  
€ Gandia, la Safor. Av. República Argentina, 28, 46612  
€ Llíria. Pl. Major, 1- 46654  
€ Ontinyent. C. Mayans, 19 € 46442  
€ Port de Sagunt - Pl. Ramón de la Sota, s/n, (Edifici Rotonda) 46108  
€ Requena. Pl. Consistorial, 2, 46510  
€ Sagunt. Camí Real, 65-67, 46108  
€ València. Gregorio Gea I - C. Gregorio Gea, 27 € 46375  
€ València. Ciutat administrativa 9 d'octubre, torre 4. C/ de la Democràcia, 77, 46839  
€ València. La Cigueña, Passeig de l'Albereda, 16-46753  
€ Xàtiva. Albereda de Jaume I, 35, Xàtiva, 46890  
  
TELÈFON 012 D'INFORMACIÓ ADMINISTRATIVA DE LA GENERALITAT  
Si es disposa de tarifa plana a números fixos o si es telefona des de fora de la Comunitat  
Valenciana: 96 386 60 00  
  
  
ANNEX IV  
Equivalència de titulacions  
  
Títols o estudis superats Norma reguladora  
Títols professionals bàsics Reial decret 127/2014, de 28 de febrer. Art. 17. 5  
La superació de la prova d'accés a:  
- els ensenyaments professionals d'arts plàstiques i disseny de grau mitjà o superior,  
- la formació professional de grau mitjà o superior,  
- els ensenyaments esportius de grau mitjà o superior  
- els ensenyaments artístics superiors per a majors de 19 anys, Ordre EDU/1603/2009, de 10 de juny, modificada per l'Ordre EDU/520/2011, de 7 de març. Art.3.1  
i acreditar algun dels requisits següents:  
a) haver superat totes les matèries dels dos primers cursos de l'Educació Secundària Obligatòria,  
  
b) haver cursat el cicle formatiu de grau mitjà i haver superat un nombre de mòduls professionals la durada dels quals constituïsca almenys la meitat de la durada total del cicle formatiu,  
c) haver cursat el cicle de grau superior i haver superat un nombre de mòduls professions la durada de les quals constituïsca almenys la tercera part de durada total del cicle formatiu,  
d) haver superat almenys 10 crèdits ECTS dels ensenyaments artístics superiors (o, si escau, el que es disposa en la disposició addicional 5a de l'Ordre EDU/1603/2009, modificada per l'Ordre EDU/520/2011)  
e)acreditar estudis estrangers que impliquen una escolaritat equivalent a la requerida en el sistema educatiu espanyol per a incorporar-se al tercer curs de l'ESO,  
f) haver superat tots els àmbits del nivell I de l'Educació Secundària per a persones adultes.   
Qualsevol títol de Batxiller Elemental derivat dels plans d'estudis anteriors a la Llei 14/1970, de 4 d'agost, o en defecte d'això la superació de:  
  
a) Quatre cursos complets de Batxillerat per qualsevol dels plans d'estudis anteriors a la Llei 14/1970, de 4 d'agost, sense proves de conjunt o revàlida,  
b) Cinc anys de Batxillerat Tècnic o Laboral, sense proves de conjunt o sense revàlida.  
c) Quatre cursos complets d'Humanitats de la carrera eclesiàstica Ordre EDU/1603/2009, de 10 de juny, modificada per l'Ordre EDU/520/2011, de 7 de març. Art.3.2  
Certificat d'Estudis Primaris derivat de la Llei 17.07.1945 i de la Llei 21.12.1965 Ordre EDU/1603/2009, de 10 de juny, modificada per l'Ordre EDU/520/2011, de 7 de març. Art.3.3  
Certificat d'Estudis Primaris derivat de la Llei 21.12.1965 de Reforma de l'Educació Primària  
   
Acreditació d'haver reunit en el seu moment els requisits per a l'obtenció del Certificat d'Estudis Primaris derivat de la Llei 17.07.1945 d'Educació Primària i de la Llei 21.12.1965 de Reforma de l'Educació Primària\*. Ordre EDU/1603/2009, de 10 de juny, modificada per l'Ordre EDU/520/2011, de 7 de març. Art.3.4  
La superació de la prova d'accés a la Universitat per a majors de 25 anys. Ordre EDU/1603/2009, de 10 de juny, modificada per l'Ordre EDU/520/2011, de 7 de març. Art.3.5  
Títol de Graduat Escolar de la Llei 14/1970, de 4 d'agost. Llei orgànica 2/2006, de 3 de maig, d'Educació. Disposició addicional trenta-unena.1  
  
  
\*L'òrgan competent de la comunitat autònoma resoldrà aquesta equivalència aplicant els criteris establits en l'annex I de l'Ordre EDU/1603/2009. Si no s'acredita el compliment d'aquests criteris, es requerirà informe preceptiu i vinculant al MECD per a la seua resolució.  
Excepte per a les equivalències de la taula anterior assenyalades amb «\*», per al reconeixement dels estudis a efectes laborals, bastarà l'esment a la normativa i la presentació dels títols o certificacions acadèmiques acreditatives que es compleixen els requisits exigits en cada cas. No és necessari realitzar cap acte administratiu ni, en conseqüència, es necessita la intervenció de cap Administració.  
  
  
ANNEX V  
Sistemes d'identificació i signatura  
  
Nx@if \*:  
Es tracta d'una plataforma comuna per a la identificació, autenticació i signatura electrònica, un sistema interoperable i horitzontal que evita a les administracions públiques haver d'implementar i gestionar els seus propis sistemes d'identificació i signatura, i als ciutadans haver d'utilitzar mètodes d'identificació diferents per a relacionar-se electrònicament amb l'Administració.  
Sq@nb permanent: orientada a accessos habituals i a l'ús de la signatura en el núvol.  
Per a usar el sistema, únicament es necessita haver obtingut prèviament la credencial electrònica d'identificació mitjançant algun dels procediments previstos.  
Per a això hauràs de registrar-te en el sistema bé de forma presencial, en alguna de les oficines de registre adherides al sistema, o bé per internet, utilitzant un certificat electrònic reconegut.  
Més informació: www.clave.gob.es  
  
Certificat ACCV:  
Certificats en suport programari  
Els certificats qualificats de ciutadà en suport programari emés per l'Agència de Tecnologia i Certificació Electrònica (ACCV) es proporcionen en el navegador web.  
Permeten signar i xifrar missatges de correu electrònic segur, la identificació d'usuaris davant serveis telemàtics i la signatura electrònica i el xifrat de documents en tot tipus d'aplicacions. Alguns exemples d'ús són la seu electrònica de l'Agència Tributària, la seu electrònica de la Seguretat Social, la seu electrònica del Cadastre, la seu electrònica Generalitat, etc.  
Més informació: https://www.accv.es/ciudadanos/  
  
DNIe:  
Tal com recull la Declaració de Pràctiques de Certificació del DNI, els certificats electrònics podran utilitzar-se:  
Com a mitjà d'autenticació de la identitat, el Certificat d'Autenticació (Digital Signature) assegura al titular, en la comunicació electrònica, acreditar la seua identitat davant de qualsevol.  
Com a mitjà de signatura electrònica de documents, mitjançant la utilització del Certificat de Signatura (non Repudition), el receptor d'un missatge signat electrònicament pot verificar l'autenticitat d'aqueixa signatura i podrà d'aquesta forma demostrar la identitat del signant sense que aquest puga repudiar-lo.  
Com a mitjà de certificació d'Integritat d'un document, permet comprovar que el document no ha sigut modificat per cap agent extern a la comunicació.  
Més informació: https://www.dnielectronico.es/PortalDNIe/  
  
\* Sistema de signatura recomanat.